######### UVOD

Ministrstvo za finance je v zadnjih letih izvedlo reformo javnih financ, katere končni cilj je uskladitev javne porabe z napredno mednarodno prakso, izboljšanje transparentnosti in odgovornosti pri razpolaganju s proračunskimi sredstvi ter izpopolnitev metod spremljanja in ocenjevanja izvajanja proračuna. Pri pripravi proračuna se upoštevajo klasifikacije javnofinančnih prejemkov in izdatkov. Klasifikacije proračuna prikazujejo prejemke in izdatke občinskega proračuna po naslednjih klasifikacijah:

- -institucionalni
- -ekonomski
- -programski
- -funkcionalni ( COFOG )

Institucionalna klasifikacija javnofinančnih enot daje odgovor, kdo porablja proračunska sredstva. Institucionalna klasifikacija proračunskih uporabnikov prikazuje razdelitev proračunskih sredstev po institucionalnih enotah, ki so nosilci pravic porabe za financiranje programov iz proračuna. Nosilci pravic porabe za financiranje programov iz proračuna. Nosilci pravic porabe za financiranje programov iz občinskega proračuna so neposredni uporabniki proračuna (občinski svet, nadzorni odbor, župan, občinska uprava ter režijski obrat). Ekonomsko klasifikacijo javnofinančnih prejemkov in izdatkov določa pravilnik o enotnem kontnem načrtu za proračun, proračunske uporabnike in druge osebe javnega prava. Daje odgovor na vprašanje, kaj se plačuje iz javnih sredstev in je temelj strukture proračuna. Programska klasifikacija javnofinančnih izdatkov daje odgovor na vprašanje za kaj se porabljajo javna sredstva. Programska klasifikacija javnofinančnih izdatkov je določena posebej za državni in posebej za občinske proračune in sicer za občine s Pravilnikom o programski klasifikaciji izdatkov občinskih proračunov. Uporablja se za pripravo proračunov občin od leta 2006 dalje. V njej so določena področja proračunske porabe in glavni programi ter za občine še podprogrami. Programska klasifikacija je že od 1.1.2006 dalje tudi podlaga za poročanje občin o prejemkih in izdatkih občin na podlagi 27. člena Zakona o financiranju občin ( Uradni list RS, št. 32/06 - upb). V ta namen je bil objavljen Pravilnik o poročanju občin o realiziranih prihodkih in drugih prejemkih ter odhodkih in drugih izdatkih občinskih proračunov ( Uradni list RS, št. 56/07 in 6/08), na podlagi katerega občine poročajo preko sistema za poročanje ( APPrA -O), ki ga je vzpostavilo Ministrstvo za finance. Funkcionalna klasifikacija javnofinančnih izdatkov, določena z Odredbo o funkcionalni klasifikaciji javnofinančnih izdatkov je namenjena prikazu razdelitve celotnih javnofinančnih izdatkov po posameznih funkcijah občine. Predpisana funkcionalna klasifikacija javnofinančnih izdatkov je skladna z mednarodno COFOG klasifikacijo in omogoča mednarodne primerjave.

######### Priprava proračuna za leto 2016 temelji na:

- - Zakon o javnih financah (Uradni list RS, št. 11/11 - uradno prečiščeno besedilo in 110/11 -ZDIU12, 14/13- popr.,101/13 in 55/15 ZFisP; v nadaljevanju: ZJF),
- - Uredbo o dokumentih razvojnega načrtovanja in postopkih za pripravo predloga državnega proračuna in proračunov samoupravnih lokalnih skupnosti (Uradni list RS, št. 44/07 in 54/10),
- - Odredbo o funkcionalni klasifikaciji javnofinančnih izdatkov (Uradni list RS, št. 43/00),
- - Pravilnik o programski klasifikaciji izdatkov občinskih proračunov (Uradni list RS, št. 57/05, 88/05 - popr.,138/06 in 108/08) in
- - Navodilo o pripravi finančnih načrtov posrednih uporabnikov državnega in občinskih proračunov (Uradni list RS, št. 91/00 in 122/00).

Pri pripravi proračuna je potrebno upoštevati tudi podzakonske predpise Zakona o računovodstvu (Uradni list RS, št. 23/99, 30/02 -ZJF in 114/06-ZUE; v nadaljevanju: ZR), in sicer: